title: Provedbena uredba Komisije (EU) 2016/435 оd 22. ožujka 2016. o ukidanju obustave podnošenja zahtjeva za uvozne dozvole u okviru carinskih kvota koje su Uredbom (EZ) br. 891/2009 otvorene u sektoru šećera

text:
               23.3.2016

               HR

               Službeni list Europske unije

               L 76/34

         PROVEDBENA UREDBA KOMISIJE (EU) 2016/435
   оd 22. ožujka 2016.
   o ukidanju obustave podnošenja zahtjeva za uvozne dozvole u okviru carinskih kvota koje su Uredbom (EZ) br. 891/2009 otvorene u sektoru šećera
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 188. stavke 1. i 3.,
   budući da:

               (1)

               Uredbom Komisije (EZ) br. 891/2009 (2) otvorene su godišnje carinske kvote za uvoz proizvoda iz sektora šećera.

               (2)

               Podnošenje zahtjeva za uvozne dozvole u vezi s rednim brojem 09.4321 obustavljeno je od 29. rujna 2015. Provedbenom uredbom Komisije (EU) 2015/1733 (3).

               (3)

               Slijedom obavijesti o neiskorištenim ili djelomično iskorištenim dozvolama, količine pod tim rednim brojem postale su ponovno dostupne. Stoga je obustavu podnošenja zahtjeva potrebno ukinuti u skladu s člankom 5. stavkom 2. Uredbe (EZ) br. 891/2009.

               (4)

               Kako bi se osigurala učinkovitost mjere, ova bi Uredba trebala stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Ukida se obustava podnošenja zahtjeva za uvozne dozvole za redni broj 09.4321 utvrđena Uredbom (EU) 2015/1733.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. ožujka 2016.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  Uredba Komisije (EZ) br. 891/2009 od 25. rujna 2009. o otvaranju i predviđanju upravljanja određenim carinskim kvotama Zajednice u sektoru šećera (SL L 254, 26.9.2009., str. 82.).

      (3)  Provedbena uredba Komisije (EU) 2015/1733 od 28. rujna 2015. o utvrđivanju koeficijenta dodjele koji se primjenjuje na količine obuhvaćene zahtjevima za uvozne dozvole podnesenima od 8. do 14. rujna 2015. u okviru carinskih kvota otvorenih Uredbom (EZ) br. 891/2009 u sektoru šećera i o obustavi podnošenja zahtjeva za takve dozvole (SL L 252, 29.9.2015., str. 40.).


title: Provedbena uredba Komisije (EU) 2016/129 оd 1. veljače 2016. o izmjeni Uredbe (EU) br. 37/2010 u pogledu tvari „pročišćeni polukruti ekstrakt biljke Humulus lupulus L. koji sadržava oko 48 % beta kiselina (kao što su kalijeve soli)” (Tekst značajan za EGP)

text:
               2.2.2016

               HR

               Službeni list Europske unije

               L 25/44

         PROVEDBENA UREDBA KOMISIJE (EU) 2016/129
   оd 1. veljače 2016.
   o izmjeni Uredbe (EU) br. 37/2010 u pogledu tvari „pročišćeni polukruti ekstrakt biljke Humulus lupulus L. koji sadržava oko 48 % beta kiselina (kao što su kalijeve soli)”
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 470/2009 Europskog parlamenta i Vijeća od 6. svibnja 2009. o propisivanju postupaka Zajednice za određivanje najvećih dopuštenih količina rezidua farmakološki djelatnih tvari u hrani životinjskog podrijetla, o stavljanju izvan snage Uredbe Vijeća (EEZ) br. 2377/90 i o izmjeni Direktive 2001/82/EZ Europskog parlamenta i Vijeća i Uredbe (EZ) br. 726/2004 Europskog parlamenta i Vijeća (1), a posebno njezin članak 14. u vezi s člankom 17.,
   uzimajući u obzir mišljenje Europske agencije za lijekove koje je izdao Odbor za veterinarsko-medicinske proizvode,
   budući da:

               (1)

               Člankom 17. Uredbe (EZ) br. 470/2009 zahtijeva se da se uredbom utvrdi najveća dopuštena količina rezidua (dalje u tekstu „NDK”) farmakološki djelatnih tvari namijenjenih za uporabu u Uniji u veterinarsko-medicinskim proizvodima za životinje koje se upotrebljavaju za proizvodnju hrane ili u biocidnim pripravcima koji se upotrebljavaju u uzgoju životinja.

               (2)

               U tablici 1. Priloga Uredbi Komisije (EU) br. 37/2010 (2) utvrđuju se farmakološki djelatne tvari i njihova klasifikacija s obzirom na NDK-ove u hrani životinjskog podrijetla.

               (3)

               Pročišćeni polukruti ekstrakt biljke Humulus lupulus L. koji sadržava oko 48 % beta kiselina (kao što su kalijeve soli) još nije uključen u tu tablicu.

               (4)

               Zahtjev za određivanje NDK-ova za pročišćeni polukruti ekstrakt biljke Humulus lupulus L. koji sadržava oko 48 % beta kiselina (kao što su kalijeve soli) u medu podnesen je Europskoj agenciji za lijekove (dalje u tekstu „EMA”).

               (5)

               Na temelju mišljenja Odbora za veterinarsko-medicinske proizvode EMA je iznijela preporuku u skladu s kojom određivanje NDK-a za pročišćeni polukruti ekstrakt biljke Humulus lupulus L. koji sadržava oko 48 % beta kiselina (kao što su kalijeve soli) u medu nije nužno za zaštitu zdravlja ljudi.

               (6)

               U skladu s člankom 5. Uredbe (EZ) br. 470/2009 EMA razmatra mogućnost uporabe utvrđenih NDK-ova za farmakološki djelatnu tvar u određenoj hrani za drugu hranu dobivenu od iste vrste životinja ili utvrđenih NDK-ova za farmakološki djelatnu tvar u jednoj vrsti životinja ili više njih za drugu vrstu životinja.

               (7)

               Budući da rezidue u medu ne podliježu metaboličkim procesima koji na njih mogu djelovati u drugim prehrambenim proizvodima životinjskog podrijetla, EMA je zaključila da ekstrapolacija preporuke u pogledu NDK-a za pročišćeni polukruti ekstrakt biljke Humulus lupulus L. koji sadržava oko 48 % beta kiselina (kao što su kalijeve soli) nije primjerena.

               (8)

               Uredbu (EU) br. 37/2010 trebalo bi stoga na odgovarajući način izmijeniti.

               (9)

               Mjere predviđene ovom Uredbom u skladu su s mišljenjem Stalnog odbora za veterinarsko-medicinske proizvode,

         DONIJELA JE OVU UREDBU:
   Članak 1.
   Prilog Uredbi (EU) br. 37/2010 mijenja se kako je utvrđeno u Prilogu ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 1. veljače 2016.

            Za Komisiju

            Predsjednik

         Jean-Claude JUNCKER

      (1)  SL L 152, 16.6.2009., str. 11.

      (2)  Uredba Komisije (EU) br. 37/2010 od 22. prosinca 2009. o farmakološki djelatnim tvarima i njihovoj klasifikaciji u odnosu na najveće dopuštene količine rezidua u hrani životinjskog podrijetla (SL L 15, 20.1.2010., str. 1.).

      PRILOG
      U tablici 1. Priloga Uredbi (EU) br. 37/2010 abecednim redom dodaje se unos za sljedeću tvar:

                     Farmakološki djelatna tvar

                     Marker rezidua

                     Vrsta životinje

                     NDK

                     Ciljno tkivo

                     Ostale odredbe (u skladu s člankom 14. stavkom 7. Uredbe (EZ) br. 470/2009)

                     Terapeutska klasifikacija

                     „Pročišćeni polukruti ekstrakt biljke Humulus lupulus L. koji sadržava oko 48 % beta kiselina (kao što su kalijeve soli)

                     NIJE PRIMJENJIVO

                     Pčele

                     NDK nije potreban

                     Med

                     NEMA UNOSA

                     Antiparazitici/Sredstva za suzbijanje ektoparazita”


title: Provedbena uredba Komisije (EU) 2017/481 оd 20. ožujka 2017. o izmjeni Priloga I. Uredbi (EZ) br. 798/2008 u pogledu unosa za Sjedinjene Države na popisu trećih zemalja, državnih područja, zona ili kompartmenta iz kojih je dozvoljen uvoz i provoz određenih proizvoda od peradi kroz Uniju u vezi s visokopatogenom influencom ptica (Tekst značajan za EGP. )

text:
               21.3.2017

               HR

               Službeni list Europske unije

               L 75/15

         PROVEDBENA UREDBA KOMISIJE (EU) 2017/481
   оd 20. ožujka 2017.
   o izmjeni Priloga I. Uredbi (EZ) br. 798/2008 u pogledu unosa za Sjedinjene Države na popisu trećih zemalja, državnih područja, zona ili kompartmenta iz kojih je dozvoljen uvoz i provoz određenih proizvoda od peradi kroz Uniju u vezi s visokopatogenom influencom ptica
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (1), a posebno njezin članak 8. uvodnu rečenicu, članak 8. točku 1. prvi podstavak, članak 8. točku 4. i članak 9. stavak 4. točku (c),
   uzimajući u obzir Direktivu Vijeća 2009/158/EZ od 30. studenoga 2009. o uvjetima zdravlja životinja kojima se uređuje trgovina peradi i jajima za valenje unutar Zajednice i njihov uvoz iz trećih zemalja (2), a posebno njezin članak 23. stavak 1., članak 24. stavak 2. i članak 25. stavak 2.,
   budući da:

               (1)

               Uredbom Komisije (EZ) br. 798/2008 (3) utvrđuju se zahtjevi za veterinarsku certifikaciju za uvoz u Uniju i provoz kroz nju, uključujući skladištenje tijekom provoza, peradi i proizvoda od peradi („proizvodi”). Njome je predviđeno da se ti proizvodi u Uniju mogu uvoziti i kroz nju provoziti samo ako dolaze iz trećih zemalja, državnih područja, zona ili kompartmenta navedenih u stupcima 1. i 3. tablice iz dijela 1. Priloga I. toj Uredbi.

               (2)

               Uredbom (EZ) br. 798/2008 utvrđuju se i uvjeti koje treća zemlja, državno područje, zona ili kompartment trebaju ispunjavati kako bi se smatrali slobodnima od visokopatogene influence ptica („HPAI”).

               (3)

               Sjedinjene Države navedene su u dijelu I. Priloga I. Uredbi (EZ) br. 798/2008 kao treća zemlja iz koje uvoz i provoz proizvoda kroz Uniju nisu ograničeni zbog HPAI-a.

               (4)

               Sporazumom između Europske zajednice i Sjedinjenih Američkih Država o sanitarnim mjerama za zaštitu zdravlja ljudi i životinja pri trgovini živim životinjama i proizvodima životinjskog podrijetla („Sporazum”) (4), koji je odobren Odlukom Vijeća 1998/258/EZ (5), predviđa se brzo međusobno priznavanje mjera regionalizacije u slučaju izbijanja bolesti u Uniji ili u Sjedinjenim Državama.

               (5)

               Sjedinjene Američke Države potvrdile su 4. ožujka 2017. prisutnost visokopatogene influence ptica podvrste H7N9 na gospodarstvu za uzgoj peradi u okrugu Lincoln države Tennessee. Stoga se cijelo državno područje te treće zemlje više ne može smatrati slobodnim od te bolesti.

               (6)

               Nadležna veterinarska tijela Sjedinjenih Američkih Država odredila su područje kontrole u radijusu od 10 km oko gospodarstva na kojem je utvrđena prisutnost influence, u koje su uključeni dijelovi okrugâ Lincoln, Franklin i Moore u državi Tennessee te okruzi Madison i Jackson u državi Alabama. Nadležna veterinarska tijela Sjedinjenih Država odmah su obustavila izdavanje veterinarskih certifikata za pošiljke proizvoda iz tih okruga koji su namijenjeni za izvoz u Uniju i provela mjere usmrćivanja u preventivne svrhe radi kontrole HPAI-ja i ograničenja njegova širenja.

               (7)

               Sjedinjene Američke Države dostavile su podatke o epidemiološkoj situaciji na svojem državnom području i o mjerama koje su poduzele radi sprečavanja daljnjeg širenja visokopatogene influence ptica, koje je Komisija sada ocijenila. Na temelju te ocjene te obveza utvrđenih u Sporazumu i jamstava koje su dostavile Sjedinjene Države, u cilju zaštite Unije od rizika za zdravlje životinja povezanih s unošenjem u Uniju proizvoda iz Sjedinjenih Država, primjereno je ograničiti unos u Uniju proizvoda iz okrugâ država Tennessee i Alabama koji su pogođeni HPAI-jem. Unos za Sjedinjene Države na popisu u dijelu 1. Priloga I. Uredbi (EZ) br. 798/2008 potrebno je stoga izmijeniti kako bi se uzela u obzir regionalizacija te treće zemlje zbog trenutačnog izbijanja visokopatogene influence ptica.

               (8)

               Prilog I. Uredbi (EZ) br. 798/2008 trebalo bi stoga na odgovarajući način izmijeniti.

               (9)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Dio 1. Priloga I. Uredbi (EZ) br. 798/2008 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu trećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. ožujka 2017.

            Za Komisiju

            Predsjednik

         Jean-Claude JUNCKER

      (1)  SL L 18, 23.1.2003., str. 11.

      (2)  SL L 343, 22.12.2009., str. 74.

      (3)  Uredba Komisije (EZ) br. 798/2008 od 8. kolovoza 2008. o utvrđivanju popisa trećih zemalja, državnih područja, zona ili kompartmenta iz kojih je dozvoljen uvoz i provoz peradi i proizvoda od peradi kroz Zajednicu te o zahtjevima veterinarskog certificiranja (SL L 226, 23.8.2008., str. 1.).

      (4)  SL L 118, 21.4.1998., str. 3.

      (5)  SL L 118, 21.4.1998., str. 1.

      PRILOG
      U dijelu 1. Priloga I. Uredbi (EZ) br. 798/2008 numeričkim se redom unose sljedeći unosi za Sjedinjene Države:

                  Oznaka ISO i ime treće zemlje ili državnog područja

                  Oznaka treće zemlje, državnog područja, zone ili kompartmenta

                  Opis treće zemlje, državnog područja, zone ili kompartmenta

                  Veterinarski certifikat

                  Posebni uvjeti

                  Posebni uvjeti

                  Status nadzora influence ptica

                  Status cijepljenja protiv influence ptica

                  Status kontrole salmonele (6)

                  Obrasci

                  Dodatna jamstva

                  Zaključni datum (1)

                  Početni datum (2)

                  1

                  2

                  3

                  4

                  5

                  6

                  6 A

                  6B

                  7

                  8

                  9

                  „US – Sjedinjene Države

                  US-2.23

                  Država Tennessee:

                              okrug Lincoln

                              okrug Franklin

                              okrug Moore

                  WGM

                  VIII.

                  P2

                  4.3.2017.

                  POU, RAT

                  N
                  P2

                  BPR, BPP, DOC, DOR, HEP, HER, SRP, SRA, LT20

                  A

                  S3, ST1

                  US-2.24

                  Država Alabama:

                              okrug Madison

                              okrug Jackson

                  WGM

                  VIII.

                  P2

                  4.3.2017.

                  POU, RAT

                  N
                  P2

                  BPR, BPP, DOC, DOR, HEP, HER, SRP, SRA, LT20

                  A

                  S3, ST1”


title: Provedbena uredba Komisije (EU) br. 776/2011 od 2. kolovoza 2011. o razvrstavanju određene robe u kombiniranu nomenklaturu

text:
               02/Sv. 018

               HR

               Službeni list Europske unije

               141

         32011R0776

               L 201/10

               SLUŽBENI LIST EUROPSKE UNIJE

               02.08.2011.

      PROVEDBENA UREDBA KOMISIJE (EU) br. 776/2011
   od 2. kolovoza 2011.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajuću u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:

               (1)

               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.

               (2)

               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a s ciljem primjene tarifa i drugih mjera u vezi s robnom razmjenom.

               (3)

               U skladu s navedenim Općim pravilima, robu iz stupca 1 tablice iz Priloga potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.

               (4)

               Prikladno je osigurati da, na temelju članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2), korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.

               (5)

               Mjere predviđene u ovoj Uredbi u skladu su s mišljenjem Odbora za Carinski zakonik,

         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombinirane nomenklature u skladu s odgovarajućim oznakama KN iz stupca 2 te tablice.
   Članak 2.
   Obavezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe Vijeća (EEZ) br. 2913/92,tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 2. kolovoza 2011.

            Za Komisiju, u ime predsjednika,

         Algirdas ŠEMETA

            Član Komisije

      (1)  SL L 256, 7.9.1987., str. 1.

      (2)  SL L 302, 19.10.1992., str. 1.
   PRILOG

               Opis robe

               Razvrstavanje
               (oznaka KN)

               Razlozi

               (1)

               (2)

               (3)

               Uređaj za kuhanje hrane, s dimenzijama od oko 31 × 47 × 40 cm i kapacitetom od 25 litara. Ima kućište od nehrđajućeg čelika, ploču koja se okreće, sigurnosnu bravu za zaštitu djece, kontrolne tipke i sat.
               Uređaj se sastoji od:

                           —

                           mikrovalne pećnice s 5 razina snage, maksimalne izlazne snage 900 vata i sata. Ima unaprijed programirane programe za kuhanje i odmrzavanje, i

                           —

                           kvarcnog grila s maksimalnom izlaznom snagom od 1 000 vata.

                     Uređaj je namijenjen za kuhanje hrane s mikrovalnom pećnicom. Hrana se također može peći, popeći i zapeći na grilu.

               8516 50 00

               Razvrstavanje se utvrđuje u skladu s Općim pravilima 1. i 6. za tumačenje kombinirane nomenklature, napomenom 3. uz odjeljak XVI. i tekstom oznaka KN 8516 i 8516 50 00.
               Uređaj nije moguće razvrstati kao industrijsku mikrovalnu pećnicu pod tarifnim brojem 8514 s obzirom na njezinu snagu i kapacitet (vidjeti također Napomene za pojašnjenje tarifnom podbroju KN 8514 20 80).
               Uređaj je složeni uređaj u smislu napomene 3. uz odjeljak XVI., jer se sastoji od mikrovalne pećnice pod oznakom KN 8516 50 00 i grila pod oznakom KN 8516 60 70.
               S obzirom na sva obilježja uređaja, kao što su snaga, razine snage i broj programa, smatra se da mikrovalna pećnica obavlja glavnu funkciju složenog uređaja.
               Uređaj se, stoga, razvrstava pod oznaku KN 8516 50 00 kao mikrovalna pećnica.


title: Provedbena uredba Komisije (EU) 2016/2103 оd 21. studenoga 2016. o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Burrata di Andria (ZOZP))

text:
               2.12.2016

               HR

               Službeni list Europske unije

               L 327/16

         PROVEDBENA UREDBA KOMISIJE (EU) 2016/2103
   оd 21. studenoga 2016.
   o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Burrata di Andria (ZOZP))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               U skladu s člankom 50. stavkom 2. točkom (a) Uredbe (EU) br. 1151/2012, zahtjev Italije za upis naziva „Burrata di Andria” u registar objavljen je u Službenom listu Europske unije
                   (2).

               (2)

               Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, naziv „Burrata di Andria” potrebno je upisati u registar,

         DONIJELA JE OVU UREDBU:
   Članak 1.
   Naziv „Burrata di Andria” (ZOZP) upisuje se u registar.
   Naziv iz prvog stavka odnosi se na proizvod iz razreda 1.3. Sirevi iz Priloga XI. Provedbenoj uredbi Komisije (EU) br. 668/2014 (3).
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 21. studenoga 2016.

            Za Komisiju,

            u ime predsjednika,

         Phil HOGAN

            Član Komisije

      (1)  SL L 343, 14.12.2012., str. 1.

      (2)  SL C 263, 20.7.2016., str. 7.

      (3)  Provedbena uredba Komisije (EU) br. 668/2014 od 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).


title: Provedbena uredba Komisije (EU) br. 1282/2013 оd 10. prosinca 2013. o ispravku inačice na poljskom jeziku Uredbe (EZ) br. 2508/2000 o utvrđivanju detaljnih pravila primjene Uredbe Vijeća (EZ) br. 104/2000 u pogledu programa rada za ribolovnu godinu u sektoru ribarstva

text:
               11.12.2013

               HR

               Službeni list Europske unije

               L 332/13

         PROVEDBENA UREDBA KOMISIJE (EU) br. 1282/2013
   оd 10. prosinca 2013.
   o ispravku inačice na poljskom jeziku Uredbe (EZ) br. 2508/2000 o utvrđivanju detaljnih pravila primjene Uredbe Vijeća (EZ) br. 104/2000 u pogledu programa rada za ribolovnu godinu u sektoru ribarstva
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 104/2000 od 17. prosinca 1999. o zajedničkom uređenju tržišta proizvodima ribarstva i akvakulture (1), a posebno njezin članak 9. stavak 5. i članak 10. stavak 4.,
   budući da:

               (1)

               Došlo je do pogreške u članku 12. inačice na poljskom jeziku Uredbe Komisije (EZ) br. 2508/2000 od 15. studenoga 2000. o utvrđivanju detaljnih pravila primjene Uredbe Vijeća (EZ) br. 104/2000 u pogledu programa rada za ribolovnu godinu u sektoru ribarstva (2). Zbog toga je potreban ispravak inačice na poljskom jeziku. To ne utječe na ostale jezične inačice.

               (2)

               Uredbu (EZ) br. 2508/2000 treba stoga na odgovarajući način izmijeniti. Kako bi se u aktu koji se ispravlja što je prije moguće uklonile pogreške, ova Uredba treba stupiti na snagu trećeg dana od dana njezine objave.

               (3)

               Mjere predviđene ovom Uredbom u skladu su s mišljenjem Upravnog odbora za proizvode ribarstva,

         DONIJELA JE OVU UREDBU:
   Članak 1.
   Odnosi se samo na inačicu na poljskom jeziku.
   Članak 2.
   Ova Uredba stupa na snagu treći dan od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 10. prosinca 2013.

            Za Komisiju

            Predsjednik

         José Manuel BARROSO

      (1)  SL L 17, 21.1.2000., str. 22.

      (2)  SL L 289, 16.11.2000., str. 8.